b'\n_START_ARTICLE_\nSaila Kinni\n_START_PARAGRAPH_\nSaila Kinni (s. 2. hein\xc3\xa4kuuta 1987) on suomalainen suunnistaja. H\xc3\xa4n on osallistunut seitsem\xc3\xa4n kertaa aikuisten MM-kilpailuihin ja on parhaimmillaan sijoittunut viestiss\xc3\xa4 nelj\xc3\xa4nneksi ja henkil\xc3\xb6kohtaisella matkalla viidenneksi._NEWLINE_Nuorten MM-kilpailuista Kinni voitti kolme pronssia. Vuosina 2005 ja 2006 h\xc3\xa4n voitti pronssia viestist\xc3\xa4 ja vuonna 2007 keskimatkalta. Ensimm\xc3\xa4isiin aikuisten MM-kilpailuihinsa Kinni osallistui Savoiessa 2011 sijoittuen keskimatkalla 17:nneksi. Vuonna 2012 h\xc3\xa4n sijoittui Lausannessa keskimatkalla kymmenenneksi. Sotkamon MM-kilpailuissa 2013 h\xc3\xa4n sijoittui keskimatkalla 20:nneksi. Trentinon MM-kilpailuissa 2014 Kinni sijoittui viestiss\xc3\xa4 viidenneksi, keskimatkalla seitsem\xc3\xa4nneksi ja pitk\xc3\xa4ll\xc3\xa4 matkalla 11:nneksi. Invernessin MM-kilpailuissa 2015 h\xc3\xa4n oli viestiss\xc3\xa4 nelj\xc3\xa4s ja keskimatkalla 20:s. Str\xc3\xb6mstadissa 2016 h\xc3\xa4n oli pitk\xc3\xa4ll\xc3\xa4 matkalla viides ja keskimatkalla 21:s. Tarton MM-kilpailuissa 2017 h\xc3\xa4n p\xc3\xa4\xc3\xa4si suunnistamaan vain pitk\xc3\xa4n matkan, jolla h\xc3\xa4n sijoittui 19:nneksi. EM-kilpailuihin Kinni on osallistunut vuosina 2012, 2014 ja 2016, ja Jesen\xc3\xadkiss\xc3\xa4 2016 h\xc3\xa4n sijoittui kuudenneksi keskimatkalla ja viestiss\xc3\xa4._NEWLINE_Seuratasolla Kinni edustaa Tampereen Pyrint\xc3\xb6\xc3\xa4 ja h\xc3\xa4nt\xc3\xa4 valmentaa Kari Arponen. Vuonna 2010 h\xc3\xa4n voitti Venlojen viestin yhdess\xc3\xa4 Venla Niemen, Riina Kuuselon ja Anni-Maija Fincken kanssa. Tv\xc3\xa5milan Kinni voitti vuonna 2011 Heidi Haapasalon t\xc3\xa4ydent\xc3\xa4ess\xc3\xa4 Venlojen viestin voittajajoukkuetta._NEWLINE_Kinni on opiskellut Tampereen teknillisess\xc3\xa4 yliopistossa tuotantotaloutta.'